తాతయ్య ప్రేమలీలలు

తాతయ్య ప్రేమలీలలు చిరంజీవి, నూతన్ ప్రసాద్ నటించిన తెలుగు చిత్రం. ఇది 1980 లో విడుదలైంది. ఎం ఎస్ రెడ్డి నిర్మించిన ఈ సినిమాకు బి.వి. ప్రసాద్ దర్శకుడు, రాజన్ నాగేంద్ర సంగీత దర్శకులు. గోవిందరాజు సీతాదేవి రచించిన "తాతయ్య - గర్ల్ ఫ్రెండ్" నవల ఆధారంగా ఈ సినిమాను రూపొందించారు.

 కథ 
నూతన్ ప్రసాద్ ఒక ధనవంతుడు. అతని కుమారుడు తన ఇష్టానికి విరుద్ధంగా వివాహం చేసుకుని, అత్యాధునిక ఆధునిక సంస్కృతిలో పెరిగే తన పిల్లలతో (చిరంజీవి, దీప) బొంబాయిలో స్థిరపడతాడు. భార్గవ్ (చిరంజీవి) కు, అతని మరదలు గీతకూ (వారి గ్రామంలో ఉంటుంది) పెళ్ళి చెయ్యాలని నూతన్ ప్రసాద్ కోరుకుంటాడు. పెళ్ళి ప్రతిపాదనతో అతను బొంబాయి వెళ్తాడు. భార్గవ్ ఓ పల్లెటూరి పిల్లను పెళ్ళి చేసుకునే మానసిక స్థితిలో లేడనీ, అతను ఇప్పటికే సీమ అనే అమ్మాయి వలలో చిక్కుకున్నాడనీ అతడు తెలుసుకుంటాడు. సీమ ఒక అవకాశవాది అని కూడా తెలుసుకుంటాడు. నూతన్ ప్రసాద్ ధనవంతుడైన వృద్ధుడిగా నటించి సీమాతో రొమాన్స్ చేస్తాడు.

ధనాశ గల సీమా ఆ వృద్ధుడిని పెళ్ళి చేసుకోవాలనుకుంటుంది. భార్గవ్‌ను వదిలివేస్తుంది. సీమా నిజమైన తత్వమేమిటో తెలుసుకున్న భార్గవ్, గీతను పెళ్ళి చేసుకోవడానికి అంగీకరిస్తాడు.

 నటీనటులు 

 చిరంజీవి . . . . భార్గవ్
 గీత . . . . గీతా
 నూతన్ ప్రసాద్
 దీపా
 సీమా
 కైకాల సత్యనారాయణ

 పాటలు 

 వెన్నెల్లో విన్నాను సన్నాయి గీతం 
 ఏం కావాలి నేనేం కావాలి 

 మూలాలు 

వర్గం:చిరంజీవి నటించిన సినిమాలు
వర్గం:నూతన్ ప్రసాద్ నటించిన చిత్రాలు
వర్గం:సత్యనారాయణ నటించిన చిత్రాలు
వర్గం:నవల ఆధారంగా తీసిన సినిమాలు
వర్గం:గీత నటించిన సినిమాలు